CELEX: E2012P0003
Language: et
Date: 2012-05-21 00:00:00
Title: Borgarting lagmannsretti 21. mai 2012 . aasta taotlus saada EFTA kohtult nõuandev arvamus kohtuasjas Staten v/Arbeidsdepartementet vs Stig Arne Johnsson (Kohtuasi E-3/12)

25.10.2012   
            
            
               ET
            
            
               Euroopa Liidu Teataja
            
            
               C 324/12
            
         Borgarting lagmannsretti 21. mai 2012. aasta taotlus saada EFTA kohtult nõuandev arvamus kohtuasjas Staten v/Arbeidsdepartementet vs Stig Arne Johnsson
   (Kohtuasi E-3/12)
   2012/C 324/10
   Borgarting lagmansrett (Borgartingi apellatsioonikohus) esitas 21. mai 2012. aasta kirjas (kiri saabus kohturegistrisse 29. mail 2012) taotluse EFTA kohtult nõuandva arvamuse saamiseks kohtuasjas Staten v/Arbeidsdepartementet vs Stig Arne Johnsson alljärgnevas küsimuses.
   Kui riigi õigusaktidega nõutakse muu hulgas, et töötuskindlustushüvitise saamiseks tuleb riigis tegelikult viibida, siis kas nõue jätkuvaks viibimiseks asjaomases riigis (viimases töökohariigis) sellelt riigilt kõnealuste hüvitiste saamiseks on kooskõlas nõukogu määruse (EMÜ) nr 1408/71 artikli 71 lõike 1 punktiga b, ja seda samuti täielikult töötu isiku puhul, kes viimasel töökohal töötamise ajal viibis riigis nn mittetõelise piirialatöötajana?
   Kas sellele küsimusele vastamisel on olulised alljärgnevad küsimused.
   
               1)
            
            
               Töötu isik elab asjaomase riigi (viimase töökohariigi) lähedal asuvas riigis, nii et isikul on tegelikkuses võimalik käia selle riigi tööhõivetalituses ka sel juhul, kui ta seal ei resideeru?
            
         
               2)
            
            
               Töötu isik on end pärast elukohariiki tagasipöördumist võtnud tööhõivetalituses tööotsijana arvele ja taotleb töötuskindlustushüvitist ka selles riigis?